मुल्लापेरियार पर आज रिपोर्ट सौंपेगी विशेष समिति  
मुल्लापेरियार बांध का जायजा लेने वाली दो सदस्यों वाली एक्सपर्ट कमेटी सुप्रीम कोर्ट की बनाई विशेष समिति को अपनी रिपोर्ट सौंपेगी।
मुल्लापेरियार बांध का जायजा लेने वाली दो सदस्यों वाली एक्सपर्ट कमेटी सुप्रीम कोर्ट की बनाई विशेष समिति को अपनी रिपोर्ट सौंपेगी। वहीं केरल सरकार सुप्रीम कोर्ट की समिति के सामने आज शिकायत दर्ज कराने की तैयारी में है। केरल सरकार का आरोप है कि पिछले महीने बांध का दौरा करने वाले पैनल के दो तकनीकी सदस्यों ने एकतरफा रुख अपनाया है। इस बीच भारत के पूर्व मुख्य न्यायाधीश जस्टिस एएस आनंद की अध्यक्षता वाली कमेटी इस मामले पर दिल्ली में बैठक करने वाली है। सुप्रीम कोर्ट ने इस कमेटी से कहा है कि वो बांध का सुरक्षा की जांच करे और ये बताए कि वहां नया बांध बनाना जरूरी है या नहीं।